OpenLLM-France/wikimedia huggingface dataset:
# Guy Verhofstadt

Guy Verhofstadt (Dendermonde, 11 d'abril de 1953) és un polític flamenc i líder de l'Aliança dels Liberals i Demòcrates per Europa des de l'any 2009. Fou el primer ministre de Bèlgica des del 1999 fins al 2008.

## Inicis en política

Guy Verhofstadt accepta el càrrec de secretari de Willy De Clercq el 1977, que era el president del Partij voor Vrijheid en Vooruitgang en aquesta època. El 1982, es convertirà en president del PVV amb 29 anys. Entrà a la Cambra de Representants de Bèlgica, el 1985. En el mateix any, el Rei Balduí I de Bèlgica el nomena Vice-Primer Ministre i ministre d'Economia, de la Política Científica, en el govern de Martens VI. Les seves visions radicals de l'economia i la seva joventut, li valdran el sobrenom de "Baby Thatcher". Després de la seva temptativa fallida de formar un govern el 1991, l'entra a l'oposició i transforma el Partij voor Vrijheid en Vooruitgang en el Vlaamse Liberalen en Democraten. Dimiteix, després del fracàs electoral del seu partit, per tornar el 1997 amb unes idees polítiques menys radicals.

## Primer ministre de Bèlgica (1999-2008)

A les eleccions legislatives belgues de 1999 esdevé primer ministre amb una coalició del Vlaamse Liberalen en Democraten (VLD) amb el Parti Réformateur Libéral (PRLW), els socialistes de Flandes (SP) i de Valònia (PS) i els ecologistes Groen i Ecolo. A les eleccions legislatives belgues de 2003, els liberals i els socialistes obtenen bons resultats, la qual cosa permet a Guy Verhofstadt continuar sent el primer ministre, aquesta vegada amb un govern de coalició liberal-socialista del VLD, Mouvement Réformateur (MR), els refundats socialistes de Flandes (SP.a) i el PS. A les eleccions legislatives belgues de 2007, guanya la dreta flamenca del Christen-Democratisch en Vlaams (CD&V) d'Yves Leterme, que succeeix Verhofstadt.

### Construcció europea

Guy Verhofstadt ha participat activament en la construcció europea, per exemple, va ser candidat a ser el President de la Comissió Europea, la qual cosa no va aconseguir per les reticències britàniques. També ha escrit un llibre sobre els Estats Units d'Europa (2005) i creu que el que s'hauria de fer és crear una Federació Europea amb els estats que vulguin i anar ampliant fins a abastar els territoris de l'actual Unió Europea.

### Política internacional

Durant el seu govern, una de les crisis internacionals més importants ha estat la Guerra d'Iraq, en la qual la posició mantinguda va ser de rebuig des del primer moment, com França, Rússia o Alemanya.

## Referències

* ↑ «Eleccions legislatives belgues de 1999». GEC. [Consulta: 11 juny 2024].
* ↑ «Socialistas y liberales repiten Gobierno en Bélgica» (en castellà). El País, 13-07-2003. [Consulta: 13 juny 2024].

## Vegeu també

* Estats Units d'Europa

## Enllaços externs

* Guy Verhofstadt
# Artur Sobiech

Artur Sobiech (Ruda Śląska, el 12 de juny de 1990) és un futbolista polonès, que juga per al club de la Bundesliga Hannover 96.
# Black Box BRD

Black Box BRD és una pel·lícula documental alemanya del 2001, escrita i dirigida per Andres Veiel. L'obra tracta de la política alemanya occidental dels anys 1970 i 1980, un període marcat per les activitats turbulentes i mediatitzades del grup armat Fracció de l'Exèrcit Roig (RAF).
La pel·lícula se centra en la vida i la mort d'Alfred Herrhausen, un destacat banquer i president del Deutsche Bank assassinat el 1989, i de Wolfgang Grams, membre de la RAF, sospitós de l'atac contra Herrhausen i que, l'any 1993, es va disparar un tret al cap mentre era perseguit per la policia alemanya. En el documental són entrevistats diversos familiars, amics i companys d'ambdós homes.
A Alemanya, la pel·lícula es va estrenar el maig del 2001 i es va tornar a estrenar el setembre del 2002. Durant aquests dos anys es va projectar en festivals i va guanyar diversos premis, incloent el Premi del Cinema Europeu de 2001 i el Premi del Cinema alemany de 2002 a la millor pel·lícula documental. Als Estats Units es va projectar amb el títol Black Box Germany.
Basat en les investigacions per a la pel·lícula, el seu director, Andres Veiel va escriure un llibre homònim de no ficció. L'editor del diari alemany Süddeutsche Zeitung, Heribert Prantl, el va descriure com «un dels millors llibres sobre l'era de la RAF que he llegit mai».

## Premis i nominacions

| Any | Premi | Categoria | Nominació | Resultat |
| 2001 | Premis del Cinema Europeu | Millor documental | Black Box BRD | Guanyador |
| 2001 | Hessischer Filmpreis | Millor documental | Black Box BRD | Guanyador |
| 2002 | Premis del Cinema bavarès | Millor documental | Black Box BRD | Guanyador |
| 2002 | Premis del Cinema alemany | Millor documental | Black Box BRD | Guanyador |
| 2002 | Golden Camera | Millor muntatge documental | Katja Dringenberg | Guanyadora |
| 2002 | Golden Camera | Millor fotografia | Jörg Jeshel | Nominat |

## Referències

* ↑ «Film Info: Black Box BRD» (en anglès). German-Films.de. Arxivat de l'original el 2021-05-13. [Consulta: 13 maig 2021].
* 1 2 3 «Black Box Germany / Black Box BRD» (en anglès). EuropeanFilmAwards.eu. [Consulta: 13 maig 2021].
* ↑ «Black Box BRD» (en anglès). IDFA.nl. [Consulta: 13 maig 2021].
* ↑ Veiel, Andres. Black Box BRD Alfred Herrhausen, die Deutsche Bank, die RAF und Wolfgang Grams (en alemany). Stuttgart: DVA, 2002. ISBN 978-3-421-05468-5.
* ↑ «Andres Veiel: Black Box BRD. Alfred Herrhausen, die Deutsche Bank, die RAF und Wolfgang Grams» (en alemany). Perlentaucher.de. [Consulta: 13 maig 2021].

## Enllaços externs

* Black Box BRD - Lloc web oficial (alemany)
# Cal Miqueló (el Palau d'Anglesola)

Cal Miqueló és una obra del Palau d'Anglesola (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Casa noble de concepció simètrica amb arcades de mig punt a la golfa. Accés remarcat i estances de bones dimensions.

## Història

En aquesta casa gran conflueixen tres èpoques: de l'Edat Mitja tardana seria el portal dovellat tapat de la façana i els tres cellers de volta perpendiculars al carrer. Al segle xviii s'hauria originat la tipologia actual de façana i els dos arcs per planta de la galeria del darrere. En època recent s'ha modificat molt tota l'obra anterior.
En aquest carrer de Sant Joan hi ha més cases d'arquitectura tradicional que es poden datar cap als segles xvii-xviii.

## Referències

* 1 2 3 «Cal Miqueló». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Taylor Gunman

Taylor Karl Gunman (Takapuna, North Shore City, Regió d'Auckland, 14 de març del 1991) és un ciclista neozelandès que actualment milita a l'equip Madison Genesis. Del seu palmarès destaca el Campionat nacional en contrarellotge, el Campionat d'Oceania en ruta, i la victòria al calendari de l'UCI Oceania Tour de l'2015.

## Palmarès

* 2009
** Vencedor d'una etapa del BDO Tour of Northland
* 2010
** Vencedor d'una etapa del BDO Tour of Northland
* 2013
** Vencedor d'una etapa del Tour de Southland
* 2014
** Campió de Nova Zelanda en contrarellotge
* 2015
** 1r a l'UCI Oceania Tour
** Campió d'Oceania en ruta
** 1r al New Zealand Cycle Classic
* 2017
** Vencedor d'una etapa del Tour de Southland

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ngekting

Ngekting o Ngek Ting fou un subestat xan de l'estat de Manglun.
Era un petit territori situat a l'est del Salween, a la part centre-oriental dels dominis de l'estat, sense cap ciutat rellevant; estava regat per petits tributaris del Salween i la seva població era de majoria wa. A l'oest tenia el subestat de Manghseng.

## Referències

* Imperial Gazeeteer of India
# Amand Audaire

Amand Audaire (Saint-Sébastien-sur-Loire, 28 de setembre de 1924 - 20 de desembre de 2013) va ser un ciclista francès que fou professional entre 1947 i 1959. Durant aquests anys aconseguí nombroses victòries, sent les més destacades les dues edicions guanyades del GP Ouest France-Plouay (1949 i 1950).

## Palmarès

* 1947
** 1r al Circuit de la Vall del Loira
** 1r a Nantes
** 1r a Mauves-sur-Loire
* 1948
** 1r al Circuit de l'Aulne
* 1949
** 1r al GP Ouest France-Plouay
** 1r al Circuit de la Vall del Loira
** 1r a Mauves-sur-Loire
* 1950
** 1r al GP Ouest France-Plouay
** 1r a Challans
** 1r a la París-Bourges
* 1951
** 1r a La Rochelle, Angouleme
* 1952
** 1r a Angoulême
* 1953
** 1r al Circuit dels Boucles del Sena
** 1r al Boucles del Sena St Denis
* 1954
** Vencedor d'una etapa del Tour de l'Oest
* 1955
** 1r a Leuhan
* 1956
** 1r al Circuit de la Vall del Loira
** 1r a Saint-Guénolé
** 1r al Tour de Normandia
** 1r a Trévion
* 1957
** 1r al Circuit de l'Aulne
** 1r a Moëlan
** 1r a Rosporden
** 1r a Lechiagat
* 1958
** 1r a Hennebont
** 1r a Locminé

### Resultats al Tour de França

* 1950. Abandona (14a etapa)
* 1951. Abandona (6a etapa)
* 1953. 65è de la classificació general
* 1956. 76è de la classificació general

## Enllaços externs

* Fitxa d'Armand Audaire
# Arxipèlag japonès

L'arxipèlag japonès (en japonès: 日本列島, Nihon Rettō) és el conjunt d'illes que constitueixen el país del Japó. S'estenen de nord a sud de manera paral·lela a la costa nord-est del continent asiàtic, sobre les aigües de l'oceà Pacífic.
L'arxipèlag està constituït per més de tres mil illes, de les quals els quatre més grans i més importants són:
* Hokkaido
* Honshu: l'illa més gran amb dos terços de tota la superfície de l'arxipèlag
* Shikoku
* Kyushu
La història de l'arquipèolag és una de les més extraordinàries del planeta. Ha desenvolupat a través dels segles una cultura pròpia, enriquida pel contacte amb la cultura xinesa i amb Occident. S'han trobat traces de presència humana des de més de 30.000 anys. Històricament, el terme Illes Principals era molt usat fins a la Segona Guerra Mundial per definir l'àrea del Japó en la qual la sobirania i mandat constitucional de l'emperador del Japó podia ser restringit, a diferència de les colònies que posseïa Japó a l'est d'Àsia.

## Vegeu també

* Llista d'illes del Japó

## Referències

* ↑ «Earth from Space: the Japanese Archipelago» (en anglès). European Space Agency, 24 agust 2007.
* ↑ Junqueras, 2011, p. -.
* ↑ Jinam, Timothy; Nishida, Nao; Hirai, Momoki; Kawamura, Shoji «The history of human populations in the Japanese Archipelago inferred from genome-wide SNP data with a special reference to the Ainu and the Ryukyuan populations». Journal of Human Genetics, 57, 12, 01-12-2012, pàg. 787–795. DOI: 10.1038/jhg.2012.114. ISSN: 1435-232X. PMID: 23135232.

## Enllaços externs

* «Map of the Japanese Archipelago». Researchgate.

## Bibliografia

* Junqueras, Oriol. Història del Japó. Editorial Uoc, 2011, p. 350. ISBN 978-8497886260.
# Brooksville (Florida)

Brooksville és una població dels Estats Units a l'estat de Florida. Segons el cens del 2000 tenia 7.264 habitants.

## Demografia

Segons el cens del 2000, Brooksville tenia 7.264 habitants, 3.220 habitatges, i 1.832 famílies. La densitat de població era de 567,7 habitants per km².
Dels 3.220 habitatges en un 23,7% hi vivien nens de menys de 18 anys, en un 39,9% hi vivien parelles casades, en un 14% dones solteres, i en un 43,1% no eren unitats familiars. En el 38% dels habitatges hi vivien persones soles el 21,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,1% tenia menys de 18 anys, un 7,8% entre 18 i 24, un 21,7% entre 25 i 44, un 18,7% de 45 a 60 i un 29,7% 65 anys o més.
L'edat mediana era de 44 anys. Per cada 100 dones de 18 o més anys hi havia 76,4 homes.
La renda mediana per habitatge era de 25.489 $ i la renda mediana per família de 31.060 $. Els homes tenien una renda mediana de 29.837 $ mentre que les dones 21.804 $. La renda per capita de la població era de 16.265 $. Entorn del 16,8% de les famílies i el 21,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Brooksville». American Fact Finder. Oficina del Cens dels Estats Units, 12-01-2010.
# Calze d'Ardagh

El calze d'Ardagh és un calze elaborat al s. VIII en època de la cultura celta irlandesa, considerat una obra mestra d'aquesta cultura i de tota l'edat mitjana. Es troba exposada de manera permanent al Museu Nacional d'Irlanda de Dublín.
El calze, el trobaren dos joves anomenats Jim Quinn i Paddy Flanagan l'any 1868, amb una tassa de bronze i quatre fíbules ornamentals, mentre cavaven en un camp de creïlles proper a un rath (mur de pedra d'una fortificació) anomenat Reerasta, a la localitat d'Ardagh, al comtat de Limerick, Irlanda.
El calze i les altres peces trobades estaven ocultes únicament per una llosa de pedra, per la qual cosa tot sembla indicar que la persona que els enterrà volia recuperar-les poc de temps després que haguessen estat enterrades.

## Característiques

* Tècniques: amartellat, gravat, filigrana, fosa a la cera perduda i incrustació.
* Material: malaquita, argent, or, bronze daurat, cristall, llautó, estany i esmalt.
* Alçada: 17,8 cm.
* Diàmetre: 19,5 cm.

## Vegeu també

* República d'Irlanda
* Art celta
* Comtat de Limerick

## Referències

* Pàgina web del Calze d'Ardagh del Museu Nacional d'Irlanda.
# Timóixino

Timóixino (en rus: Тимошино) és un poble de l'óblast de Vladímir, a Rússia, segons el cens del 2010 tenia 135 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Al-Khatib al-Baghdadí

Abu-Bakr Àhmad ibn Alí ibn Thàbit ibn Àhmad ibn Mahdí aix-Xafií, més conegut com al-Khatib al-Baghdadí (àrab: الخطيب البغدادي, al-Ḫaṭīb al-Baḡdādī) (10 de maig de 1002 - Bagdad, 5 de setembre de 1071) fou un historiador iraquià. És conegut per la seva enciclopèdia biogràfica amb 7.800 entrades de savis i altres personatges públics de Bagdad, que incloïa algunes dones.

## Bibliografia

* Encyclopaedia of Islam, Brill Publishers, Leiden, s.v. "Al-Khaṭīb al-Baghdadī".

## Enllaços externs

* Haddad, GF; Sarkisian, Muhammad. «Validity Of Weak Hadith» (en anglès), 07-01-2009. [Consulta: 16 novembre 2013].
* https://web.archive.org/web/20000417151519/http://www.geocities.com/~abdulwahid/abuhanifah/al-imam.html
* http://www.indiana.edu/~rcapub/v21n1/p15.html Arxivat 2019-07-30 a Wayback Machine.
* http://www.jannah.org/sisters/womenhadith.html
# Toturita

La toturita és un mineral de la classe dels silicats que pertany al grup de la schorlomita. Rep el seu nom en honor del riu Totur, el qual passa per la vil·la de Eltyubyu, prop de la localitat tipus. A més, Totur és el nom d'un déu balkar.

## Característiques

La toturita és un silicat de fórmula química Ca₃Sn₂(SiFe3+ 2)O₁₂. Cristal·litza en el sistema isomètric.
Segons la classificació de Nickel-Strunz, la toturita pertany a «9.AD - Nesosilicats sense anions addicionals; cations en [6] i/o major coordinació» juntament amb els següents minerals: larnita, calcio-olivina, merwinita, bredigita, andradita, almandina, calderita, goldmanita, grossulària, henritermierita, hibschita, hidroandradita, katoïta, kimzeyita, knorringita, majorita, morimotoïta, vogesita, schorlomita, spessartina, uvarovita, wadalita, holtstamita, kerimasita, momoiïta, eltyubyuïta, coffinita, hafnó, torita, thorogummita, zircó, stetindita, huttonita, tombarthita-(Y), eulitina i reidita.

## Formació i jaciments

La toturita va ser descoberta al mont Lakargi, a la caldera Verkhnechegemskaya (Kabardino-Balkària, Caucas del Nord, Rússia). Es tracta de l'únic indret on ha estat trobada aquesta espècie mineral.

## Referències

* 1 2 «Toturite» (en anglès). Mindat. [Consulta: 7 novembre 2015].
# Guillermo Cuadra Fernández

Guillermo Cuadra Fernández (Madrid, Comunitat de Madrid, 25 d'abril de 1984) és un àrbitre de futbol espanyol de la Primera Divisió d'Espanya. Pertany al Comitè d'Àrbitres de les Illes Balears.

## Trajectòria

Després de tres temporades en Segona Divisió, on va dirigir 58 partits, aconsegueix l'ascens a la Primera Divisió d'Espanya conjuntament amb el col·legiat càntabre Adrián Cordero Vega i el col·legiat navarrès Eduardo Prieto Iglesias.
Va debutar el 17 d'agost de 2018 a primera divisió en un partit que va enfrontar el Girona Futbol Club contra el Reial Valladolid Club de Futbol (0-0).

## Internacional

El juliol de 2019 es va anunciar que Quadra Fernández aconseguiria la internacionalitat a partir de l'any 2020. Des del dia 1 de gener de 2020 és àrbitre internacional.

## Temporades

| Categoria | País | Any | Partits |
| Segona Divisió "B" | Espanya | 2013-2015 | 27 |
| Segona Divisió | Espanya | 2015-2018 | 58 |
| Primera Divisió | Espanya | 2018- | 19 |

## Referències

* ↑ «Cuadra Fernández: Guillermo Cuadra Fernández - Árbitro». www.bdfutbol.com. [Consulta: 20 agost 2016].
* ↑ «Ascensos arbitrales 2018», 26-06-2018.
* ↑ Sellés, José. «Cuadra Fernández, nuevo árbitro internacional propuesto por el CTA» (en castellà). IUSPORT: EL OTRO LADO DEL DEPORTE. [Consulta: 2 juliol 2019].
* ↑ Hasta el término de la temporada 2018-19.
# Arats

Arats va ser un petit districte de la província del sud-est de l'Airarat, a la banda dreta de l'Araxes.
Limitava al nord amb l'Urtsadzor, al sud amb el Nakhichevan; a l'oest amb l'Araxes que el separava del Masiatsun; i a l'est, el Vaiotx Dzor a la Siunia.

## Referències

* ↑ Drewsen, Robert H. Armenia: a historical atlas. Chicago: University of Chicago Press, 2001, p. 103. ISBN 9780226332284.
# Caconda

Caconda és un municipi de la província de Huíla a Angola. Té una extensió de 4.715 km² i 159.908 habitants segons el cens de 2014. Comprèn les comunes de Caconda, Gungui, Uaba i Cusse. Limita al nord amb els municipis de Ganda i Longonjo, a l'est amb els municipis de Caála i Chipindo, al sud amb el municipi de Chicomba i a l'oest amb el municipi de Caluquembe.
Fundat el 1857, fins a final del segle xix fou una posició avançada colonial. Caconda té un lloc en la història de la zoologia, perquè va ser en aquesta regió que el naturalista i explorador portuguès José Alberto de Oliveira Anchieta (1833–1897) va dur a terme la major part de la seva obra. Va morir el 1897 a Caconda, quan tornava d'una expedició.
Caconda es va veure greument afectada per la Guerra Civil angolesa. És una zona extremadament pobre, amb una taxa de més del 20% de malnutrició i moltes famílies viuen de l'agricultura de subsistència. Un gran nombre de persones va ser desplaçada durant la guerra civil. El programa de socors de les Nacions Unides i el Programa Mundial d'Aliments han estat essencials per fer front a la catàstrofe humanitària.

## Referències

* ↑ «Huíla». A: Resultados preliminares Recenseamento Geral da População e Habitação de Angola (pdf) (en portuguès). Luanda: Instituto Nacional de Estatística, setembre de 2014, p. 116.
* ↑ Caconda, Enciclopèdia Britannica
* ↑ da Cruz Pontes, J.M. «Os dois Anchietas» (en portuguès).
# Calineuria stigmatica

Calineuria stigmatica és una espècie d'insecte plecòpter pertanyent a la família dels pèrlids que es troba a Àsia: el Japó.

## Referències

* ↑ Ricker, 1954. Proc. ent. Soc. B. C. 51:37-39.
* ↑ Klapálek, 1907. Rozpr. Ceské. Akad. 16(31):5.
* 1 2 Catalogue of Life (anglès)
* ↑ Search System of Japanese Red Data Arxivat 2016-03-03 a Wayback Machine. (japonès)
* ↑ Yoshimura, C., Omura, T., Furumai, H. i Tockner, K., 2005. Present state of rivers and streams in Japan. River Research and Applications, 21: 93–112. doi: 10.1002/rra.835 «Enllaç».

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:311.
* Uchida, 1983. Kontyu 51(4):623.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 24 octubre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Perlidae Species Listing (anglès)
* www.geocities.jp (japonès)
# Timón

Timón és un barri de Madrid integrat en el districte de Barajas. Té una superfície de 959,53 hectàrees i una població de 8.081 habitants (2009).Limita al nord amb Alcobendas, al sud amb Corralejos, a l'oest amb Valdefuentes (Hortaleza), i a l'est amb Aeropuerto i el nucli històric de Barajas. Està delimitat al sud pel carrer d'Ariadna, a l'est per l'Avinguda de Logroño i la Carretera d'Alcobendas a Barajas i a l'oest pel Camino de Valdepalos i el Camino del Palo.

## Enllaços externs

* Estadística del districte Barajas
* Ortofoto de Barajas i mapes del districte i els seus barris, amb les seccions censals Arxivat 2012-03-24 a Wayback Machine.
* Barrio de Timón Arxivat 2020-06-11 a Wayback Machine. a la Madripedia
# Natzwiller

Natzwiller (en alsacià Nàswil) és un municipi francès, situat a la regió del Gran Est, al departament del Baix Rin. L'any 1999 tenia 624 habitants.
Forma part del cantó de Mutzig, del districte de Molsheim i de la Comunitat de comunes de la Vall de la Bruche.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 763 | 776 | 702 | 658 | 634 | 624 |

## Administració

Llista d'alcaldes :
| Període | Identitat | Partit |
| 2001- | André Woock | |

## Vegeu també

* Camp de concentració de Struthof-Natzweiler
# Albert Bellós i Agulló

Albert Bellós i Agulló (Barcelona, 1915? - Barcelona, 1993). Editor de postals i fotògraf aficionat català. Va entrar en el món de la fotografia durant la postguerra, com a via per a complementar el sou que obtenia de la feina a una agència de duanes. Més tard, va començar a editar postals a partir de les fotografies preses arreu Catalunya, en col·laboració amb la seva dona Montserrat Monsó, sota el nom de Foto Bellmon.
El seu fons fotogràfic es pot trobar a diversos arxius municipals catalans, com ara el de Matadepera o el de Montornès del Vallès, tot i que la majoria dels seus originals es conserven a l'Arxiu Històric Fotogràfic de l'Institut d'Estudis Fotogràfics de Catalunya, on es poden trobar prop de 300 imatges preses entre la dècada de 1940 i la dècada de 1950, organitzades en la Col·lecció Bellós Agulló.

## Referències

* ↑ Arxiu municipal de Matadepera. «Col·lecció fotogràfica Bellós» (pdf), 2011. Arxivat de l'original el 5 de desembre 2014. [Consulta: 4 desembre 2012].
* ↑ «Noves incorporacions a l'arxiu». Ajuntament de Montornès del Vallès, 2099. [Consulta: 4 desembre 2012].
* ↑ «Col·lecció Bellós Agulló». Institut d'Estudis Fotogràfics de Catalunya. [Consulta: 4 desembre 2012].